Ερρίκος Γκρέυ, 1ος κόμης του Στάμφορντ

Ο Ερρίκος Γκρέυ, 1ος κόμης του Στάμφορντ, αγγλ.: Henry Grey, 1st Earl of Stamford ( 1599 - 21 Αυγούστου 1673), γνωστός ως λόρδος Γκρέυ του Γκρόμπυ από το 1614 έως το 1628, ήταν Άγγλος ευγενής και στρατιωτικός ηγέτης.  Ήταν ο μεγαλύτερος γιος του σερ Ιωάννη Γκρέυ και της Ελισάβετ Νέβιλ. Η μητέρα του ήταν πιθανώς κόρη του Εδουάρδου Νέβιλ 8ου βαρόνου Μπεργκαβεννί (απεβ. 1622) και της συζύγου του Ρέιτσελ Λέναρντ.

Ο Ερρίκος διαδέχθηκε τον εκ πατρός παππού του, Ερρίκο Γκρέυ 1ο βαρόνο Γκρέυ του Γκρόμπυ, ως 2ος βαρόνος Γκρέυ του Γκρόμπυ τον Ιούλιο του 1614. Η εκ πατρός γιαγιά του ήταν η Άννα Γουίνδσορ, η νεότερη κόρη του Γουλιέλμου Γουίνδσορ 2ου βαρόνου Γουίνδσορ και της 1ης του συζύγου Μαργαρίτας Σάμπορν.

Ο προπάππους του, λόρδος Ιωάννης Γκρέυ του Πίργκο, ήταν γιος του Θωμά Γκρέυ 2ου μαρκησίου του Ντόρσετ και νεότερου αδελφού του Ερρίκου Γκρέυ 1ου δούκα του Σάφολκ.

 Ζωή και σταδιοδρομία 
δεξιά|μικρογραφία|283x283εσ|Σύγχρονο χαρακτικό του Ερρίκου Γκρέυ από τον Βέντσεσλας Χόλλαρ.

Ο Ερρίκος Γκρέυ εγγράφηκε στο Κολέγιο Τρίνιτυ του Κέιμπριτζ το 1615, και του απονεμήθηκε μεταπτυχιακό δίπλωμα (MA) εκείνη τη χρονιά, κατά τη διάρκεια της επίσκεψης του βασιλιά Ιακώβου Α΄ Στιούαρτ. Νυμφεύτηκε τη λαίδη Άννα Σέσιλ, κόρη του Γουλιέλμου Σέσιλ 2ου κόμη του Έξετερ, από τη 2η σύζυγό του, Ελισάβετ Ντρούρυ. Η λαίδη Άννα Σέσιλ ήταν κληρονόμος του δήμου (borough) και του αρχοντικού (manor) του Στάμφορντ. Τον Μάρτιο του 1628 ο Ερρίκος χρίστηκε κόμης του Στάμφορντ. Λίγο πριν από το ξεκίνημα του Αγγλικού Εμφυλίου Πολέμου, συμπεριλήφθηκε στους αντιπάλους του βασιλιά Καρόλου Α΄ της Αγγλίας, και διορίστηκε λόρδος υποδιοικητής του Λέστερσιρ.  Μετά από κάποιες επιχειρήσεις γύρω από το Λέστερ, κατέλαβε το Χέρεφορντ, και όταν αναγκάστηκε να εγκαταλείψει την πόλη, βάδισε προς την Κορνουάλη . 

Στη Μάχη του Στράτον στις 16 Μαΐου 1643, τα στρατεύματά του ηττήθηκαν από τους Βασιλικούς. Αφού οδηγήθηκε στο Έξετερ, ο κόμης του Στάμφορντ αναγκάστηκε να παραδώσει την πόλη μετά από πολιορκία τριών μηνών.  Σίγουρα δεν ήταν στρατηγός, και κατηγορήθηκε για δειλία.  Δεν έλαβε περαιτέρω μέρος στις στρατιωτικές επιχειρήσεις του πολέμου,  αν και μία ή δύο φορές εργάστηκε σε άλλες υποθέσεις.

Οι καταστροφές των Βασιλικών τον είχαν οδηγήσει σε φτώχεια, και επειδή δεν τον εμπιστευόταν τη Βουλή των Κοινοτήτων, δυσκολεύτηκε πολύ να λάβει οποιαδήποτε αποζημίωση από το Κοινοβούλιο.  Μετά από μία περίοδο συνταξιοδότησης, τάχθηκε υπέρ του βασιλιά Καρόλου Β' της Αγγλίας κατά τη διάρκεια μίας εξέγερσης τον Αύγουστο του 1659, και συνελήφθη, αλλά σύντομα αφέθηκε ελεύθερος.  Ο Ερρίκος Γκρέυ απεβίωσε στις 21 Αυγούστου 1673. Η κομητεία του πέρασε στον εγγονό του, Θωμά Γκρέυ 2ο κόμη του Στάμφορντ. 

 Οικογένεια 
Ο Ερρίκος είχε τουλάχιστον εννέα παιδιά με τηλαίδη Άννα Σέσιλ, τα οποία ήταν:
 λαίδη Ελισάβετ (γενν.  ). Παντρεύτηκε τον Γεώργιο Μπουθ 1ο βαρόνο Ντέλαμερ, και ήταν η μητέρα του Ερρίκου Μπουθ 1ου κόμη του Γουόρινγκτον.
 Θωμάς, λόρδος Γκρέυ του Γκρόμπυ ( – 1657), βουλευτής του Λέστερ.
 λαίδη Νταϊάνα Γκρέυ (πριν το 1631 – 8 Απριλίου 1689). Παντρεύτηκε τον Ροβέρτο Μπρους 2ο κόμη του Έλγιν και ήταν η μητέρα του Θωμά Μπρους 3ου κόμη του Έλγιν.
 Άντσιτελ (απεβ. 1702), ο συντάκτης των Συζητήσεων της Βουλής των Κοινοτήτων, 1667-1694 (10 τόμοι, 1769).
 Ιωάννης. Νυμφεύτηκε τη λαίδη Αικατερίνη Γουόρντ, κόρη του Εδουάρδου Γουόρντ 7ου βαρόνου Ντάντλεϋ και της Φραγκίσκης Μπρέρετον. Ήταν γονείς του Ερρίκου Γκρέυ 3ου κόμη του Στάμφορντ.
 λαίδη Ιωάννα Γκρέυ. Παντρεύτηκε στην οικογένεια Όγκλ.
 Λέοναρντ. Πιστεύεται ότι απεβίωσε νέος, αλλά στην πραγματικότητα, καθώς μετακόμισε στη Γαλλία, χάθηκαν τα ίχνη του. Εκεί νυμφεύτηκε την Άννα Ντυράν. Ο Λέοναρντ απεβ'ιωσε , πιθανότατα στο Παρίσι. Ο Γερμανός στρατηγός Χάινριχ Βίλχελμ φον Στάμφορντ μπορεί να κατάγεται από αυτόν. 
 λαίδη Άννα.
 λαίδη Μαρία. Πιστεύεται ότι απεβίωσε νέα.
 Ροβέρτος, νυμφεύτηκε τη Χάνα Χολτ στο Σάλεμ της Μασαχουσέτης.

μικρογραφία|165x165εσ|Ο θυρεός του Γκρέυ.
Το οικόσημο του επικεφαλής της οικογένειας Γκρέυ έχει έξι οριζόντιες ταινίες, αργυρές και κυανές εναλλάξ, με τρεις ερυθρούς δίσκους στην επάνω ταινία.

 Αναφορές 

Κατηγορία:Οικογένεια Γκρέυ